पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय थाना क्षेत्र के कोरा गांव में पुराने भूमि विवाद को लेकर महिला पर जानलेवा हमला कर जख्मी कर दिया गया। घटना को लेकर पीड़ित महिला स्वर्गीय राम सजीवन पांडेय की पत्नी राधा देवी ने गांव के ही शिवशंकर पांडेय, चंदन पांडेय, चंद्र भूषण पांडेय, चंद्रमणि पांडेय, रमेश पांडेय व रीता देवी के विरुद्ध सिंहवाड़ा थाना में प्राथमिकी दर्ज कराई है। महिला ने आरोप लगाया है कि आरोपियों ने दरवाजे पर आकर गाली गलौज कर मारपीट शुरू कर दी। विरोध करने पर हॉकी स्टिक से महिला के माथे पर जानलेवा हमला कर लहूलुहान कर दिया गया।
बीच-बचाव करने आए महिला के पुत्र पप्पू पांडेय के साथ भी आरोपियों ने मारपीट की। इसी बीच आरोपियों ने महिला के पुत्र की जेब से 20 हजार रुपये जो उसने भैंस की बिक्री कर जेब में रखा था उसे आरोपियों ने निकाल लिया। वही एक मोबाइल फोन भी तोड़ दिया गया। महिला ने कहा है कि मारपीट के दौरान आरोपी देसी कट्टा लेकर जान मारने की नीयत से खदेड़ रहे थे। जानलेवा हमला से लहूलुहान होकर बेहोश हुई महिला व उसके पुत्र को स्थानीय लोगों की मदद से उपचार के लिए सिंहवाड़ा सीएचसी पहुंचाया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn